Borglund

Borglund er en tidligere skolekrets og holdeplass langs Bergensbanen i Ytre Soknedalen, i Ringerike kommune. 

Borglund skolekrets omfattet elevene på strekningen fra delet mot Bårnås til Veme, inkludert grendene Gardhammar, Jonsrud, Fonkalsrud og Borgerud. Skolekretsen ble slått sammen med Heggen skolekrets fra 1987.

Borglund skole sto ferdig i 1914 og var i drift fram til 1987, da skolekretsen ble slått sammen med Heggen og elevene flyttet over til Heggen skole, like sørøst av Veme. Skolen ble opprinnelig etablert i 1864 på Fonkalsrud og het Fonkalsrud skole, men den ble relokalisert til et nytt skolebygg på ei tomt langs elva Sogna under gården Borgerud i 1914. Etter dette skiftet skolen navn til Borglund skole, men det er uklart om navnebyttet skjedde da eller noe senere. I 1916 var navnet Borglund skole. Det gamle skolebygget ligger langs riksvei 7 og elva mellom Veme og Fonkalsrud. Skolebygningen er i dag i privat eie.

 Referanser 
iKA Kongsberg (2020a) 0605231.05 - Borglund skole. Arkivportalen, 21. apr. 2020. Besøkt 26-05-2022

iKA Kongsberg (2020b) 0613231.06 - Borglund skole. Arkivportalen, 21. apr. 2020. Besøkt 26-05-2022

Kategori:Buskeruds utdanningshistorie
Kategori:Jernbanestasjoner i Ringerike
Kategori:Soknedalens geografi
Kategori:Buskeruds samferdselshistorie